ธปท.ประสานผู้ให้บริการระบบเร่งแก้ไข "พร้อมเพย์"ล่ม
โฆษกธปท.เผยผู้ให้บริการระบบกลางเชื่อมระหว่างธนาคาร กำลังเร่งแก้ไขปัญหา "พร้อมเพย์" ล่ม ยันผู้รับโอนจะได้รับเงินทุกราย
31 ธ.ค. 2560

โฆษกธปท.เผยผู้ให้บริการระบบกลางเชื่อมระหว่างธนาคาร กำลังเร่งแก้ไขปัญหา "พร้อมเพย์" ล่ม ยันผู้รับโอนจะได้รับเงินทุกราย เมื่อวันที่ 31 ธ.ค. นางจันทวรรณ สุจริตกุล โฆษกธนาคารแห่งประเทศไทย (ธปท.) เปิดเผยว่า ธปท. ได้รับรายงานเรื่องข้อติดขัดการโอนเงินในระบบพร้อมเพย์เมื่อประมาณ 07:00 น และได้ประสานกับทาง บริษัท เนชั่นแนล ไอทีเอ็มเอ๊กซ์ จำกัด (ITMX) ผู้ให้บริการกลางของระบบธนาคารและธนาคารพาณิชย์ที่ให้บริการอย่างใกล้ชิด "ขณะนี้ทาง ITMX ทราบสาเหตุของข้อติดขัดแล้วและกำลังดำเนินการแก้ไข"โฆษกธปท.กล่าวนางจันทวรรณกล่าวอีกว่า สำหรับประชาชนที่โอนเงินแล้วแต่ผู้รับปลายทางอาจจะยังไม่ได้รับเงิน ขออย่าได้เป็นกังวล  ทาง ธปท. จะกำกับดูแลให้ผู้รับเงินได้รับเงินโดยเรียบร้อยทุกราย